Қоршаған ортамен таныстыру.

Тақырыбы: Құстар- біздің досымыз

Мақсаты:

Білімділік: Балаларға құстар туралы, оның адамға пайдасы туралы түсінік беру. Құстардың сыртқы түрі және немен қоректенетінін айтып түсіндіру.

Дамытушылық: Қыс кезінде құстарға қамқорлық жасауға деген белсенділігін арттыру, тіл-байлығын, ой-өрісін, сөздік қорын дамыту.

Тәрбиелік: Балаларды еңбексүйгіштікке, құстарға қамқорлық жасай білуге тәрбиелеу.

Әдістері: түсіндіру, сұрақ-жауап, әңгімелеу.

Көрнекілігі: Құстардың суреті,үнтаспадан құстар дауысы,мақал- мәтел

Сөздік жұмыс:

Оқу іс-әрекеті.

Тәрбиешінің іс-әрекеті.

Баланың іс әрекеті.

Ұйымдастыру:

-Балалар көңіл күйлерің қалай?

-Жақсы.

Балалар, барлығымыз ортаға шығып, шаттық шеңбер бойында бір-бірімізбен сәлемдесейік.

Армысың қасиетті- Аспан ата!

Армысың қасиетті- Жер ана!

Армысыздар апайлар,

Армысың менің достарым.

Аспанымыз ашық болсын,

Деніміз сау болсын,

Күніміз сәтті болсын.

-Балалар шаттық шеңбер бойына жиналып, бір-біріміздің қолымызды ұстағанда нені сезіндік.

-Достықты, жылулықты, бәріміз бірге екенімізді сезіндік.

-Өте жақсы балалар. Орындарыңа отырыңдар.

(Құстардың дыбысы бар ән орындалады.)

-Балалар бұл ненің дыбысы екен?

-Құстың дауысы.

Олардың дыбыстары бірдей бола ма?

(Балалармен бірге бірнеше құс дыбысын айту).

Қарға қалай дыбыстайды?

Қарр-қарр-қарр.

Торғай ше?

Шиық-шиық.

Көкек ше?

Ку-кук, ку-кук.

-Мінекей қараңдаршы, әр құстың өз дыбысы бар.

-Балалар айтыңдаршы жыл мезгілінде ,неше жыл мезгілі бар?

-Атап өтейікші

-Балалар жауабы: Қыс, Көктем,Жаз,Күз

Балалар біз серуенде жүргенде, көп құстардың ұшып жүргенін көреміз бе?

-Жоқ құстар аз.

Өйткені құстар жылы жаққа ұшып кеткен. Көктемде күн жылына бастайды, сонда құстар өздерінің туған жерлеріне ұшып келеді.

-Қыстайтын құстарды атап, көрсетіп берейікші.

-қарға, сауысқан, торғай.

-Балалар көктем құстарына қандай құстар жатады?

-қарлығаш, көгершін, көкек.

Ал енді үй құстарын кім атап береді?

Қаз, тауық, балапан, әтеш, үйрек.

-Неге үй құстары деп аталады?

-Себебі олар үйде өседі.

-Олардың қандай пайдасы бар?

-Еті, жұмыртқасы, мамық жүні.

Барлық құстар жұмыртқа салады, жұмыртқадан балапан өседі.

-Құстар қалай ұйықтайды?

-Қанаттарын түсіріп, көздерін жұмып, басын қанатының астына тығып ұйықтайды.

-Дала құстарын кім айтады? *(тырна, қарлығаш, қараторғай, көкек).*

Бұл құстар нені қорғайды?

-Бұл құстар ағаштарды қорғайды.

-Балалар неге құстарды біздің досымыз дейміз?

-Өйткені құстар орман емшісі. Олар ағаштардағы құрт-құмырсқаны, зиянды жәндіктерді жейді.

Ағаштар бізге таза ауа шығарады. Сондықтанда біз құстарды досымыз дейміз.

Сергіту сәті:

«Шеп-шеп» әні

Осы құстар несімен бір-біріне ұқсайды?

*(денесі сопақша, басы дөңгелек, құйрығы ұзын, тұмсығы үшбұрыш, қанаты жартылай сопақша, екі аяқты)*

Тақтаға қарайықшы бұл қандай құс?

-Торғай.

- Дұрыс айтасыңдар. Қазір біз сендермен осы торғайды құрастырамыз.

Бізге торғайдың дене мүшелері бөлініп берілген. Сол бөлінген дене мүшелерін құрастырып торғай жасаймыз.

-Қараңдаршы неше бөлік?

(5 бөлікке бөлінген құс)

-Бес бөлікпен берілген. Бөліктерін санату. 1-басы, 2-кеудесі, 3- қанаты, 4- құйрығы, 5-аяғы.

(Балалар өз орындарында құрастырады)

-Айтыңдаршы көзі нешеу? Қанаты ше?

*(құрастырып болған торғай*

Сергіту сәті:

«Шеп-шеп» әні

*Тосын сый жұмыртқаның тапсырмалары:*

*Жұмбақтар:*

1. Еркін самғап ұшсын деп,

Мәпелейміз баптаймыз.

Бейбітшілік құсы деп,

Қайсы құсты мақтаймыз?

(Көгершін)

Шарлап келіп даланы,

Үйіме үйін салады.

(қарлығаш)

2.Құстар туралы тақпақтар, тиым сөздер:

Нан қоқымын шашпаңдар,

Жерде жатса баспаңдар,

Теріп алып қастерлеп,

Торғайларға тастаңдар.

Кіп- кішкентай торғайды,

Қорғамаса болмайды.

Кіп-кішкентай торғайлар,

Ағаштарды қорғайды.

3.Логилалық сұрақ:

Адамда қол,ал құста не?

(қанат)

Қыс мезгілінде барлық дала құстары жылы жаққа ұшып кетпейді екен. Қыста суыққа төзе алатын құстар ғана қыстап қалады. Оларды қыстайтын құстар деп атайды.

Ойын: «Ұшты-ұшты»

Күтілетін нәтиже:

Бала білуі керек: Құстарға қамқор жасау, құстарды ажырата білу.

Құстардың адамға қажет екенін ұғындыру.

Ақмола облысы

Зеренді ауданы

Ақкөл орта мектебі КММ

«Құстар - біздің досымыз»

Қоршаған ортамен таныстыру

Мектепалды даярлық сынып мұғалімі:

Мухаметжанова А.Н

(2018-жыл)